Uashingtoni e përqendron vemendjen te Siria
Dështojnë bisedimt e ndërmjetësuara nga Kombet e Bashkuara për t'i dhënë fund luftës civile
Presidenti Barack Obama po e përqendron edhe më tej vëmendjen tek Siria pas dështimit të bisedimeve të ndërmjetësuara nga Kombet e Bashkuara që kishin synim dhënien fund të luftës civile në atë vend. Bllokimet diplomatike po e detyrojnë Uashingtonin që të rishikojë qasjen ndaj Sirisë. Presidenti Barack Obama. Presidenti Obama i bëri komentet pasi ndërmjetësi i OKB-së Lakhdar Brahimi tha se ishin bllokuar negociatat disa ditore mes qeverisë siriane dhe koalicionit opozitar për qeverisjen e vendit pas epokës së Assad-it. Ndërmjetësi Lakhdar Brahimi Përfaqësuesit rebelë dhe qeveritarë shkëmbyen akuza rreth bllokimit të negociatave. Ndërkohë në Siri vazhdon gjakderdhja. Ligjvënësit amerikanë po vëzhgojnë gjakderdhjen në Siri. Senatori John McCain kërkon reagim më të rreptë. Prej kohësh, zoti McCain ka kërkuar krijimin e një zone për ndalimin e fluturimeve mbi Siri dhe armatosjen e rebelëve pa lidhje me al-Kaidën. Zëdhënësi i Shtëpisë së Bardhë Jay Carney reagoi ndaj komenteve të senatorit. Administrata e ka përjashtuar dërgimin e trupave në Siri. Zëdhënësi Carney tha se diplomacia mbetet shpresa më e mirë për paqen në Siri por shtoi se administrata e presidentit Obama do ta mbajë përgjegjëse qeverinë e Assadit për brutalitetin që ka ushtruar ndaj popullit sirian.